Eri fevnd av ábyrgdartrygging og garantiskipan, ið eru teknað hjá HDI-Gerling Forsikring, Indiakaj 6, 1. DK-2100 København Ø. Ábyrgdartrygging fevnir um alt advokatvirksemið hjá mær uttan mun til, hvar virksemið verður framt. Eri sum advokatur fevnd af eftirlits- og disciplinærskipan og reglurnar um góðan advokatsið sambært § 126 í rættargangslógini. Eisini fylgi eg teimum advokatetisku reglunum. Nýti ikki avtalutreytir um lógval og/ella varnarting í mínum treytum, uttan so at hetta er avtalað frammanundan. Fyrrverðandi: Næstformaður og stýrislimur í stýrinum fyri Kringvarp Føroya, formaður og nevndarlimur í felagnum Lóg, formaður í skúlastýrinum fyri Eysturskúlan, nevndarlimur í P/f Dimmalætting, limur í Kappingarráðnum, limur í ráðnum fyri Landbankan, lærari og próvdómari í vinnulívsrætti á Føroya Handilsskúla, nevndarlimur í Búskapar- og løgfrøðingafelagnum, uttanhýsis konsulentur fyri Almannastovuna.